Super fint sted!
Var på tur med kæresten 5 nætter i påsken. Vi brugte værelset primært som overnatningsmulighed. Det fungerede super fint - særligt på grund af, boligens indretning. Når man trådte ind i entréen var der tre døre: En til værelset, en til det delte toilet og en skydedør til privaten. Det føltes derfor ikke som et værelse kunne gøre - men mere som en lejlighed. Fin udsigt - MEGA god beliggenhed - efter 5 min gang (smutvej gennem Fisketorvet) står man på Dybbølsbro St. Hvor der kører S-Tog ca. hvert 10. minut pr. linje. Det betyder at hvis man f.eks. skal ind til byen så skal man aldrig vente mere end 3 min. Birgitte anbefalede også, at vi tog havnebussen - så det gjorde vi også. Det var det hele værd! 35 minutter sejltur for kun 12 DKK. Vandet i havnen er også rent - så der kan bades.
Toilettet og værelset er gennemsnitlige - og i fin stand.
Alt i alt - GODT
//CHRISTIAN H